CELEX: 32014R1093
Language: sl
Date: 2014-10-16 00:00:00
Title: Uredba Komisije (EU) št. 1093/2014 z dne 16. oktobra 2014 o spremembi in popravku Priloge II k Uredbi (ES) št. 1333/2008 Evropskega parlamenta in Sveta glede uporabe nekaterih barvil v aromatiziranem zorjenem siru  Besedilo velja za EGP

17.10.2014   
            
            
               SL
            
            
               Uradni list Evropske unije
            
            
               L 299/22
            
         UREDBA KOMISIJE (EU) št. 1093/2014
   z dne 16. oktobra 2014
   o spremembi in popravku Priloge II k Uredbi (ES) št. 1333/2008 Evropskega parlamenta in Sveta glede uporabe nekaterih barvil v aromatiziranem zorjenem siru
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1333/2008 Evropskega parlamenta in Sveta z dne 16. decembra 2008 o aditivih za živila (1) in zlasti člena 10(3) Uredbe,
   ob upoštevanju naslednjega:
   
               (1)
            
            
               V Prilogi II k Uredbi (ES) št. 1333/2008 je določen seznam Unije aditivov za živila, odobrenih za uporabo v živilih, in pogoji njihove uporabe.
            
         
               (2)
            
            
               Seznam Unije aditivov za živila se lahko posodablja v skladu s skupnim postopkom iz člena 3(1) Uredbe (ES) št. 1331/2008 Evropskega parlamenta in Sveta (2) na pobudo Komisije ali na podlagi zahtevka.
            
         
               (3)
            
            
               Seznam Unije aditivov za živila je bil določen na podlagi aditivov za živila, dovoljenih za uporabo v živilih, v skladu z Direktivo Evropskega parlamenta in Sveta 94/35/ES (3), Direktivo Evropskega parlamenta in Sveta 94/36/ES (4) in Direktivo Evropskega parlamenta in Sveta 95/2/ES (5) ter po pregledu njihove skladnosti s členi 6, 7 in 8 Uredbe (ES) št. 1333/2008. Seznam Unije vključuje aditive za živila na podlagi kategorij živil, katerim se lahko dodajo.
            
         
               (4)
            
            
               Zaradi težav pri prenosu aditivov za živila v novi sistem kategorizacije iz Priloge II k Uredbi (ES) št. 1333/2008 uporaba barvil za živila, dovoljena v nekaterih živilih, ni bila vključena na navedeni seznam, saj takrat niso bile na voljo informacije o uporabi in potrebi po uporabi barvil za živila v aromatiziranem zorjenem siru, kot sta sir z zelenim in rdečim pestom, sir z wasabijem in zeleno marmoriran zeliščni sir.
            
         
               (5)
            
            
               2. aprila 2013 je bil vložen zahtevek za popravek seznama Unije, da bi se nadaljevala uporaba bakrovih kompleksov klorofilov in klorofilinov (E 141), izvlečka paprike, kapsantina, kapsorubina (E 160c), in zahtevek za odobritev uporabe košenilje, karminske kisline, karminov (E 120) in anata, biksina, norbiksina (E 160b) v nekaterih aromatiziranih zorjenih sirih, ki je bil dan na voljo državam članicam v skladu s členom 4 Uredbe (ES) št. 1331/2008.
            
         
               (6)
            
            
               Košenilja, karminska kislina, karmini (E 120) in anato, biksin, norbiksin (E 160b) so trenutno odobreni za uporabo v nekaterih zorjenih sirih. Enaka tehnološka potreba je bila ugotovljena tudi za uporabo košenilje, karminske kisline, karminov (E 120) v siru z rdečim pestom in za uporabo anata, biksina, norbiksina (E 160b) v siru z rdečim in zelenim pestom.
            
         
               (7)
            
            
               Pri sedanji odobritvi uporabe košenilje, karminske kisline, karminov (E 120) ter anata, biksina, norbiksina (E 160b) je upoštevan sprejemljiv dnevni vnos (ADI), ki ga je določil Znanstveni odbor za hrano leta 1983 oziroma 1979.
            
         
               (8)
            
            
               Sir z rdečim in zelenim pestom predstavlja majhen del celotnega trga s sirom. Ne pričakuje se, da bo odobritev uporabe košenilje, karminske kisline, karminov (E 120) v siru z rdečim pestom ter uporabe anata, biksina, norbiksina (E 160b) v siru z rdečim in zelenim pestom imela pomemben učinek na skupno izpostavljenost obema barviloma.
            
         
               (9)
            
            
               V skladu s členom 3(2) Uredbe (ES) št. 1331/2008 se mora Komisija za posodobitev seznama Unije aditivov za živila iz Priloge II k Uredbi (ES) št. 1333/2008 posvetovati z Evropsko agencijo za varnost hrane, razen če taka posodobitev nima učinka na zdravje ljudi. Ker gre pri odobritvi uporabe košenilje, karminske kisline, karminov (E 120) v siru z rdečim pestom ter uporabe anata, biksina, norbiksina (E 160b) v siru z rdečim in zelenim pestom za posodobitev navedenega seznama, ki ne vpliva na zdravje ljudi, se Komisiji ni treba posvetovati z Evropsko agencijo za varnost hrane.
            
         
               (10)
            
            
               Zato bi bilo treba ustrezno popraviti in spremeniti Prilogo II k Uredbi (ES) št. 1333/2008.
            
         
               (11)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Priloga II k Uredbi (ES) št. 1333/2008 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 16. oktobra 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 354, 31.12.2008, str. 16.
   
      (2)  Uredba (ES) št. 1331/2008 Evropskega parlamenta in Sveta z dne 16. decembra 2008 o vzpostavitvi skupnega postopka odobritve za aditive za živila, encime za živila in arome za živila (UL L 354, 31.12.2008, str. 1).
   
      (3)  Direktiva Evropskega parlamenta in Sveta 94/35/ES z dne 30. junija 1994 o sladilih za uporabo v živilih (UL L 237, 10.9.1994, str. 3).
   
      (4)  Direktiva Evropskega parlamenta in Sveta 94/36/ES z dne 30. junija 1994 o barvilih za uporabo v živilih (UL L 237, 10.9.1994, str. 13).
   
      (5)  Direktiva Evropskega parlamenta in Sveta 95/2/ES z dne 20. februarja 1995 o aditivih za živila razen barvil in sladil (UL L 61, 18.3.1995, str. 1).
   
      PRILOGA
      V delu E Priloge II k Uredbi (ES) št. 1333/2008 se spremeni kategorija živil 1.7.2 „Zorjeni sir“:
      
                  1.
               
               
                  vnos za E 120 se nadomesti z naslednjim:
                  
                               
                           
                           
                              „E 120
                           
                           
                              košenilja, karminska kislina, karmini
                           
                           
                              125
                           
                           
                              (83)
                           
                           
                              samo rdeče marmoriran sir in sir z rdečim pestom“
                           
                        
            
                  2.
               
               
                  vnos za E 141 se nadomesti z naslednjim:
                  
                               
                           
                           
                              „E 141
                           
                           
                              bakrovi kompleksi klorofilov in klorofilinov
                           
                           
                              
                                 quantum satis
                              
                           
                           
                               
                           
                           
                              samo sage derby cheese, sir z zelenim in rdečim pestom, sir z wasabijem in zeleno marmoriran zeliščni sir“
                           
                        
            
                  3.
               
               
                  prvi vnos za E 160b, ki določa najvišjo raven 15 mg/l ali mg/kg, se nadomesti z naslednjim:
                  
                               
                           
                           
                              „E 160b
                           
                           
                              anato, biksin, norbiksin
                           
                           
                              15
                           
                           
                               
                           
                           
                              samo zorjeni oranžni, rumeni in beli drobljeni sir in sir z rdečim in zelenim pestom“
                           
                        
            
                  4.
               
               
                  vnos za E 160c se nadomesti z naslednjim:
                  
                               
                           
                           
                              „E 160c
                           
                           
                              izvleček paprike, kapsantin, kapsorubin
                           
                           
                              
                                 quantum satis
                              
                           
                           
                               
                           
                           
                              samo zorjeni oranžni, rumeni in beli drobljeni sir in sir z rdečim pestom“